………….. napirendi pont

**ELŐTERJESZTÉS**

**a Képviselő-testület 2020. február 27. napi rendes ülésére**

**Tárgy:** Polgármesteri szabadsággal kapcsolatos jóváhagyás

**Készítette:** …………………………….……

Kiszely Adrienne

humánpolitikai ügyintéző

**Egyeztetve:** ………………………….………

dr. Varga Előd Bendegúz

alpolgármester

**Látta:** ………………………………….

dr. Szalai Tibor

jegyző

**Látta:** ………………………………….

Murai Renáta

igazgató

*A napirend tárgyalása zárt ülést nem igényel.*

**Tisztelt Képviselő-testület!**

A közszolgálati tisztviselőkről szóló 2011. évi CXCIX. törvény (Kttv.) 225/C. § (2) bekezdése értelmében a Polgármester előterjesztésére a Képviselő-testület minden év február 28-ig jóváhagyja a Kttv. 225/C. § (3) bekezdése szerint a Polgármester részére tárgyév január 31-ig megállapított szabadság éves ütemezését.

A Kttv. 225/C. § (3) bekezdése alapján január 31-ig a jegyző által vezetett nyilvántartás alapján meg kell állapítani a Polgármester előző évben igénybe vett szabadságának mértékét és a ki nem adott szabadságot a tárgyévi szabadsághoz hozzá kell számítani. A szabadság megállapítása határidőben megtörtént, az alábbiak szerint:

A Kttv. 225/C. § (1) bekezdése szerint a főállású Polgármester évi 25 munkanap alapszabadságra és 14 munkanap pótszabadságra jogosult. A Polgármestert 2019. október 13-ától 2019. december 31-éig időarányosan 9 munkanap szabadság illette meg, amelyből 2 munkanapot vett ki. A 2019. évi szabadságmaradványa 7 munkanap. A tárgyévre járó szabadsága 39 munkanap. Tehát a 2020. évben őt megillető szabadságnapok száma összesen: 46 munkanap.

A szabadságot az ütemezésben foglaltaknak megfelelően kell kiadni, valamint igénybe venni. A Polgármester a szabadság igénybevételéről a Képviselő-testületet a következő ülésen tájékoztatja. A Polgármester a szabadságot az ütemezéstől eltérően csak előre nem látható, rendkívüli esetben, vagy az igénybevételt megelőzően legkésőbb tizenöt nappal megtett előzetes bejelentést követően veheti igénybe.

Fentieknek megfelelően kérem az alábbi határozati javaslat elfogadását!

**Határozati javaslat**

A Képviselő-testület úgy dönt, hogy a közszolgálati tisztviselőkről szóló 2011. évi CXCIX. törvény 225/C. §-a értelmében a Polgármester szabadságának ütemezését az alábbiak szerint jóváhagyja:

* a 2020. évre megállapított 46 munkanapból (7 munkanap 2019. évi maradvány + 39 munkanap tárgyévre járó szabadság) 2020. július-augusztus hónapban 30 nap igénybevétele;
* a fennmaradó napok szükség szerinti, előre nem látható események esetén történő igénybevétele.

**Felelős:** polgármester

**Határidő:** folyamatos

*A határozat elfogadásához egyszerű többségű szavazati arány szükséges.*

Budapest, 2020. február 17.

**Őrsi Gergely**

**polgármester**